google/wiki40b huggingface dataset:
Primera División 2003–2004

Primera División 2003-04 var den 73. sesongen i spansk fotball siden ligaen ble innført. Sesongen ble innledet 30. august 2003 og avsluttet 23. mai 2004. Ronaldo fra Real Madrid ble toppscorer med 24 ligamål. Valencia CF vant sin 6. ligatittel denne sesongen.
Cunningham-Hall Aircraft Corporation

Cunningham-Hall Aircraft Corporation var en amerikansk flyprodusent fra dets dannelse i 1928 til dets avslutning i 1948.

Historie

Selskapet ble dannet i 1928 i Rochester, New York. Det var et selskap dannet av Randolph F. Hall og noen tidligere ansatte i Thomas-Morse Aircraft Corporation og James Cunningham, Son and Comlany som bygde biler. Selskapet bygget fem forskjellige flytyper, de fleste ble bare bygget i lite antall, eller noen ikke mer enn prototyper. Siste konstruksjon dukket opp i 1937 og selskapet konsentrerte seg om sub-kontrakt av komponenter før det ble oppløst i 1948.
Profitørene

Handlingen

Kriminalinspektøren Jan Lewin fra voldsavsnittet og Jarnebring fra den sentrale kriminalavdelingen får en ganske vanskelig sak å etterforske. Den prostituerte Kataryna Rosenbaum har blitt brutalt myrdet i sitt atelier i Åsögatan 131 i Stockholm. Det synes som om udåden er blitt utført av en rasende galning. Samtidig får politiet tips om eiendomseieren som via mellommenn driver bordeller, en virksomhet som omsetter for millioner.
Agathangelos

Agathangelos (armensk: Ագաթանգեղոս, gresk: Ἀγαθάγγελος, «overbringer av godt budskap») er pseudonym for forfatteren av et historieskrift antatt å være fra 400-tallet om Armenias kristning av Gregor illuminator og kong Trdat IIIs omvendelse. Verket ble forfattet på armensk og senere oversatt til syriansk, koptisk, arabisk og georgisk. Agathangelos hevder å ha vørt øyenvitne til de beskrevne begivenheter, som fant sted tidlig på 300-tallet.
Selv om de forskjellige utgaver og oversettelser av verket mlere steder spriker fra hverandre, er verket den viktigste kilde for de beskrevne hendelser. Forfatteren er uten tvil armener. Han oppgir å ha vært kong Trdat IIIs skriver, og at han har nedskrevet begivenhetene (som han daterer til 301-330) på hans oppdrag.
Flyvåpnenes Felleskommando

Flyvåpnenes Felleskommando, eller Flygevåpnenes Felleskommando (FFK), ble opprettet ved en kongelig resolusjon 28. mars 1941. Formålet var å samle Hærens flyvåpen og Marinens flyvåpen under én kommando. En ny kongelig resolusjon 4. april beordret Hjalmar Riiser-Larsen som sjef med Bjarne Øen som stabssjef. Kommandoen fikk hovedkvarter i London.
Entedoninae

Utseende

Små, svarte snyltevepser, noen ganger med metallisk glans. Hodet er vanligvis påfallende stort.

Levevis

Entedoninae er parasitoider som kan angripe ulike livsstadier av flere forskjellige insektordener. Noen få er også planteetere som lager galler.

Utbredelse

Gruppen er godt representert i alle verdensdeler.
Rune Biseth-Michelsen

Priser

Biseth-Michelsens produksjon 71° nord har mottatt Gullruten i klassen beste reality tre ganger. Serien har også vært nominert en rekke ganger.
Klebæk Høje

Klebæk Høje ligger langs den såkalte Hærvejen i Bække i Ribe amt i Jylland. Det består av to bronsealdergravhauger og en skipssetning fra vikingtiden med en 2 m høy runestein i forstavnen. Innskriften lyder nedenfra og opp: «Revne og Tobbe gjorde disse kumler etter sin mor Vibrog».
Av de 60 steinene som engang utgjorde den praktfulle skipsetningen på 45 m, er det kun 9 steiner igjen. De manglende steinene er blitt erstattet med mindre steiner for å markere skipets opprinnelige form.
Iphimeis

Utseende

Nokså små, brede, skinnende blankt metalliske bladbiller. Den indre delen av antennene og beina er rødlige.

Levevis

Både larvene og de voksne (imago) er planteetere. En art kan gjøre noe skade på treet Inga edulis (erteblomstfamilien), som dyrkes for sine spiselige belger

Utbredelse

Slekten lever i Sør-Amerika.
Union aéromaritime de transport

Union aéromaritime de transport (UAT) var et fransk flyselskap. Det hadde sitt hovedkontor i 8. arrondissement i Paris.

Historie

Flyselskapet ble grunnlagt i 1949 av en gruppe ingeniører og rederiet Chargeurs Réunis. Dette var det samme selskapet som hadde grunnlagt Aeromaritime i 1934 for å drive shippingvirksomhet i Vest-Afrika. Aéromaritime fortsatte i sin nye form i etterkrigstiden som UAT frem til bølgen av afrikansk nasjonalisme resulterte i etableringen av det nye Air Afrique og andre lokale selskaper.

Operasjoner

Tidlig på 1950-tallet ble Douglas DC-4 satt inn på tuter til Dakar, Pointe-Noire og Saigon. I 1951 ble Dakar-ruten forlenget til Abidjan. UAT bestilte de Havilland Comet 1A og tok den i bruk 19. februar 1953 på enkelte ruter i Vest-Afrika og i november ble Comet brukt til Johannesburg. I september 1954 kom den første av en flåte av Nord Noratlas. Flyet ble satt inn i tjeneste og i 1955 ble Comet erstattet med Douglas DC-6 etter dens problemer i BOAC.
I 1963 ble Aeromaritime slått sammen med Transporterer Aériens Intercontinentaux og dannet Union de Transporterer Aériens. men Aeromaritime navn fortsatte å bli brukt på noen fly fram til slutten av 1960-tallet.

Hendelser

Den 26. desember 1958 havarerte en Douglas DC-6B av UAT (F-BGTZ) i Salisbury, Rhodesia (nå Zimbabwe). Tre passasjerer av tilsammen 70 passasjerer og mannskap omkom  i ulykken. Flyet tok av i en tropisk storm, og ble trukket nedover. Havaristedet var innenfor flyplassen.
Miletus

Utseende

Små til middelsstore (vingespenn 28-45 millimeter), brune dagsommerfugler. Slekten har et ganske enhetlig utseende. Oversiden er brun med hvite felter i forvingens indre del. Undersiden er lysbrun, med hvite felter i forvingen og litt rødlige, uregelmessige tverrbånd i bakvingen.

Levevis

Larvene er rovdyr som lever av bladlus og skjoldlus.

Utbredelse

Slekten er utbredt i Sørøst-Asia, fra India i vest til Ny-Guinea i øst.
Ludovico Micara

Fødsel og oppvekst

Ludovico Micara var sønn av Gianfilippo Micara og hans hustru Gaetana Lucidi. Han var det tredje av syv barn i barneflokken, og ble døpt i katedralen San Pietro Apostolo i Frascati av sin onkel Francesco Lucidi, som da var erkeprest ved denne domkirken.  
Han begynte sine studier ved seminaret i Frascati.

Kapusiner

Som attenåring trådte han inn i kapusinerordenen; han ble ordinert den 25. oktober 1794 og tok i den forbindelse ordensnavnet Ludovico da Frascati. Han fortsatte sin utdannelse ved Kapusinernes hus i Roma, men måtte forlate byen da Napoleons styrker okkuperte Roma i 1798. Micara fullførte studiene i Napoli.

Prest

Han ble presteviet i Napoli mot slutten av 1798. I 1810 vendte han tilbake til Roma. Etter at franskmennene hadde inntatt Roma oppløste de nye herskerne kapusinerordenen. Ludovico Micara tiltrådte da som prest ved katedralen i Frascati, idet den egentlige tittelinnehaver var i eksil. Fordi han nektet å tillate et høytidelig Te Deum for en napoleonsk seier, måtte han flykte. Flukten gikk først til Civitavecchia og så til Corneto. 
Men han ble funnet, arrestert og fengslet. Han klarte å rømme, og gikk i dekning i Santa Severa. 
Etter Napoleons fall gikk han tilbake til ordenslivet og ble lektor for konventet i Albano. I 1819 ble han provinsialminister for sin orden i Roma. Micara var kjent for sine teologiske innsikter og retoriske begavelser som predikant og ble invitert til å preke i alle større byer i Italia.
Han ble tilknyttet Den romerske kurie den 13. september 1820 som predikant for det pavelige hus og ble også teologisk rådgiver for biskopene.

Kardinal

Ludovico Micara ble kreert til kardinal in pectore i desember 1824 av pave Leo XII; publisert i mars 1826.
Han var prefekt for Kongregasjonen for ritene 1843–1844, og for Kongregasjonen for seremoniene 1844–1847. Han deltok ved konklavet 1829 som valgte pave Pius VIII, ved konklavet 1830–1831 som valgte pave Gregor XVI, og ved konklavet 1846 som valgte pave Pius IX. Han ledet sistnevnte konklave.
Også som kardinal hadde Ludovico Micara en beskjeden livsførsel, og i Roma fortsatte han å bo i kapusinerklosteret ved Piazza Barberini. Han døde den 24. mai 1847 og ble bisatt fra kapusinerkirken Santa Maria Immacolata i Roma.
Han var grandonkel av kuriekardinalen Clemente Micara (1879–1965).
Turisme i Norge

Turismen i Norge vokser (status 2006), men verdensturismen vokser mer.
Det samlede antallet ankomster i Norge fra utlandet var mer enn sju millioner i 2006. Dette tallet omfatter mer enn 3,9 millioner overnattingsgjester og 1,3 millioner dagsbesøkende som ankom Norge. I tillegg foretok utenlandske cruisepassasjerer 1,8 millioner dagsbesøk i norske havner.
Det er nå veksten i flytrafikken som er motoren i den utenlandske trafikken til Norge. Mens antall overnattingsgjester med ferge gikk ned med to prosent og antall overnattingsgjester på veg var uendret i forhold til nivået i 2005, økte tallet på overnattingsgjester med fly med hele åtte prosent. 
Av overnattingsgjestene var 940 000 på forretningsreise og tre millioner på feriereise. Totalt resulterte denne trafikken i 26 millioner utenlandske over-nattinger i Norge, hvorav forretningsreisende sto for 4,3 millioner og feriegjestene for 21,7 millioner gjestedøgn.
Hovedtyngden av trafikken fra utlandet finner sted i sommersesongen: To tredeler av alle overnattingsgjestene ankommer i perioden mai til september, mens 20 prosent kommer i vintersesongen (januar–april).

Økonomi og omfang

Det samlede turistkonsumet i Norge var i 2008 108 milliarder kroner, noe som tilsvarer 4,5 % av BNP (utenom petroleumssektoren) og 6,5 % av sysselsettingen.  I dette tallet er også medregnet omkring 22 milliarder kroner i forretningsreiser for norske virksomheter. Utenlandske besøkende sto for omkring 31 milliarder kroner. Akershus og Oslo hadde størst omsetning, Finnmark og Aust-Agder minst totalomsetning, men i Finnmark utgjorde turismen 8 % av bruttproduktet. Turistkonsumet består av omkring 32 % utlegg til transport samt 11 % til turoperatører og bilutleie, i Akershus sto transporttjenester for over 80 % av turistenes konsum. Overnatting sto for 11 %.
Personer bosatt i Norge gjennomførte i 2007 om lag 23 millioner reiser med overnatting, av dette var 1/3 til utlandet - i tillegg var 6,5 millioner dagsturer til utlandet. Nordmenns viktigste reisemål i utlandet (i fallende rekkefølge): Sverige, Danmark, Spania, Storbritannia, Tyskland, Frankrike, Hellas, Italia, USA og Tyrkia.

Naturattraksjoner

På toppen av listen over Norges naturattraksjoner lå i 2006 Vøringsfossen med sine 655 000 besøkende. På plassene etter følger Trollstigen (563 331), Kjosfossen (457 400) og Geirangerfjorden (423 643). Høyest prosentvise økning har båtturer på Lysefjorden med 24 prosent hatt, tett fulgt av Dalsnibba ved Geiranger med 22 prosent. Nye på listen er Besseggen og Galdhøpiggen på hhv 21.- og 24.-plass. I 2014 besøkte 250.000 Preikestolen ved Lysefjorden, i 2015 var tallet omkring 270.000. I 2015 ble det registrert 80.000 besøkende på Gaustatoppen, mens Kjerag med 55.000 har gått forbi Besseggen med omkring 50.000 og det er anslått at 50.000 gikk til Trolltunga i 2015. Omkring 15.000 gikk til Galdhøpiggen med guide, i alt anslås det at opp mott 30.000 besøkte toppen i 2015.
For Trollstigen ble det i 2014 registrert 853.000 reisende. Midt på dagen i høysesongen var det i 2014 under 10 sekunder mellom hvert kjøretøy.
Bjarne Jullum

Bakgrunn

Bjarne Jullum tok middelskolen i 1910, og gikk i boktrykkerlære fra 1910 til 1914. Han deltok også på pressekurs i Oslo i 1917 og i Sverige i 1938.

Pressen

Han begynte som faktor i Nordlands Social-Demokrat i 1914. Siden ble han redaksjonssekretær i Bratsberg-Demokraten, før han begynte i Ny Tid der han jobbet fra 1915 til 1917. Siden jobbet han i Socialdemokrafisk Pressekontor i Oslo fram til 1919, og i Arbeiderbladet fra 1919 til 1923.

Fagforeningsvirke

Han var et aktivt organisasjonsmenneske, og var sekretær i Bodø sosialdemokratiske forening fra 1910, sekretær og formann fra 1912 til 1914. I Bodø var han også formann i byens typografforening fra 1913 til 1914. I hovedstaden var han styremedlem i Oslo Arbeidersamfunn fra 1918 til 1919, og nestformann i Oslo distrikt av Norges Socialdemokratiske Ungdomsforbund fra 1917 til 1918.

Til NKP, så AP

Ved den store partisplittelsen i 1923 fulgte Erichsen fløyen som støttet Kominterns linje, og ble med i det nye Norges Kommunistiske Parti. Fra 1923 til 1926 arbeidet han i NKPs hovedorgan Norges Kommunistblad. I årene 1924 til 1926 var han også formann for NKP i Aker, og satt i Akers herredsstyre og formannskap fra 1923 til 25.
Han forlot imidlertid NKP i 1927, meldte seg inn i AP igjen og satt nok en periode i herredsstyret fra 1929 til 1931. 
I 1927 redigerte han avisen Tidens Krav i Kristiansund, før han igjen begynte i Arbeiderbladet i 1928. Der ble han fram til 1964, og var fungerende redaktør i de dramatisk, første krigsmånedene april - september 1940. 
Jullum deltok i styrer, representantskap og forstanderskap i en rekke organisasjoner og bedrifter: Ullevål Samvirkelag, Oslo Havebyselskap, Akers Sparebank, Norges Kooperative Landsforening, Akers Arbeiderparti, Oslo Journalistklubb, Norsk Presseforbund, Akers ligningsnevnd, Holmenkollbanen, Norsk Folkeferie, Tiden Norsk Forlag, NKLs Tobakksfabrikk A/S, Radiofabrikken Prior A/S, Termolux A/S i Skien, Samvirke, Nye Norske Forsikringsselskapet og Samvirkebanken A/S.
Hausmannslinjen

Lokalisering

Hausmannslinjen var planlagt mellom Ullevålsveien og Akersveien.
Rhimdath

Rhimdath er en elv fra J.R.R. Tolkiens fiktive verden Midgard. Denne elva lå øst for Tåkefjellene og var et av de tidligste tilløpene til den store elva Anduin.
Eckersbergmedaljen

Mottakere av Eckersbergmedaljen

(listen er ikke fullstendig – den er komplett fra 1940)
Litteraturtidsskriftet Lasso

Litteraturtidsskriftet Lasso er et litteraturtidsskrift redigert og utgitt av studenter ved Universitetet i Oslo, første gang utgitt i 2010. Tidsskriftet inneholder tekster både av redaksjonell og skjønnlitterær art, og tar i mot bidrag både fra studenter og utenforstående.
Tidsskriftet kommer ut fire ganger i året.
Tennis under Panamerikanske leker 1951

Tennis under Panamerikanske leker 1951. Tennis var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det var single- og doubleturneringer for både menn og damer og en mixdoubleturnering.
Høyrentekonto

En høyrentekonto er en form for bankkonto beregnet på langsiktig sparing.
En høyrentekonto vil typisk ha et par prosentpoeng høyere rente enn en vanlig lønnskonto eller brukskonto. Det er ofte vanlig med en form for rentetrapp, der for eksempel kunder med innskudd under 200 000 kr får 1,25 % i rente, kunder med mellom 200 000 og 600 000 kr får 1,75 %, og kunder med over 600 000 i innskudd får 2,25 %. 
Det er vanligvis grenser for antall gebyrfrie uttak i året fra høyrentekontoer, for eksempel 6 eller 12. Det er heller ikke uvanlig med rentebindingsperioder eller minimumsinnskudd. 
Det er normalt ikke mulig å få tjenester slik som debetkort, sjekkhefte eller brevgiro knyttet opp imot en høyrentekonto.
En høyrentekonto bør gi kunden en høy effektiv rente, da man i dagens klima har inflasjon kombinert med en lav rente på sparekonto, noe som resulterer i negativ realrente etter skatt. Pengene kan altså tape seg i verdi ved å la de stå på en høyrentekonto med en lav rente.
Anoplognathini

Utseende

Middelsstore, avlangt-ovale biller med forholdsvis korte og kraftige bein. Oversiden er gjerne naken og blank, ofte rødbrun på farge.

Levevis

Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

Utbredelse

Det er en sørlig gruppe som bare finnes på de kontinentene som en gang var deler av Gondwanaland. To av de fem undergruppene lever i Australia og de andre tre i Sør- og Mellom-Amerika.
Utrechtse Heuvelrug

Utrechtse Heuvelrug er en kommune i provinsen Utrecht i Nederland. Den ble opprettet 1. januar 2006 gjennom en sammenslåing av de tidligere kommunene Amerongen, Doorn, Driebergen-Rijsenburg, Leersum og Maarn.
Hákun Djurhuus

Bakgrunn

Han ble født i Tórshavn som sønn av Armgarð Maria Djurhuus fra Tórshavn og Joen Hendrik Desiderius Poulsen fra Skúvoy. Faren var fisker. Han ble døpt med morens slektsnavn, noe som var uvanlig på den tiden. Djurhuus-slekten på Færøyene har fostret mange åndsmennesker. Hákuns onkler var forfatterne og dikterne Janus Djurhuus og Hans A. Djurhuus. Morens barndomshjem var Áarstova i den gamle trehusbebyggelsen på Tinganes i Tórshavn.
Han gikk middel- og realskolen i Tórshavn, deretter lærerseminaret fra 1929 til 1932. Han var først vandrelærer i Skálabotnur og Innan Glyvur, og deretter ved folkeskolen og den tekniske skolen i Klaksvík 1934–1976. I løpet av denne tiden underviste han blant andre Finnbogi Ísakson i 1950-årene. Djurhuus var også redaktør i Norðlýsið 1936–1946.
Hákun Djurhuus giftet seg i 1932 med lærerinne Hjørdis Kamban, datter av lærer Hanus Kamban (egentlig Jensen) og hustru Maria Ziska. Hennes søster Elisabeth var mor til forfatteren og dikteren Hanus Kamban.

Politisk arbeid

Hákun Djurhuus var kommunestyremedlem i Klaksvíkar kommuna 1946–1951, herav borgermester 1950–1951. Han var formann i Fólkaflokkurins velgerforening i Klaksvík fra 1936. Djurhuus ble valgt inn på Lagtinget fra Norðoyar for første gang ved valget i 1946. Han var lagtingsformann 1950–1951. Han ble i 1951 valgt til partiformann i Fólkaflokkurin, og ble sittende i vervet frem til 1980. Han var innvalgt på Folketinget fra Færøyene 1957–1960 og 1968–1973.
Djurhuus var minister uten portefølje 1951–1954 og visestatsminister 1954–1957 under statsminister Kristian Djurhuus. I løpet av denne perioden pågikk Klaksvíkstriden, og Hákun Djurhuus fant en hjemmelaget bombe hjemme hos seg. Bomben var blitt installert da ingen var hjemme i huset, men den var feilkoblet, og gikk ikke av. Den 4. januar 1963 ble Hákun Djurhuus statsminister i en storkoalisjon bestående av Fólkaflokkurin, Tjóðveldisflokkurin, Sjálvstýrisflokkurin og Framburðsflokkurin. Den ble sittende i fire år, til 12. januar 1967. Etter dette var Djurhuus aldri igjen minister.
Djurhuus trakk seg fra politikken ved lagtingsvalget 1980, og gikk da av som både partiformann og lagtingsmedlem.
Strude

Strude er en slags sort maske av tøy, som tidligere ble båret av kvinnene på Fanø i Jylland, Danmark. 
Struden består av en over- og underdel med utskjæring til øynene og med et oppslag av kulørt stoff. Delene er som regel fôret med linned eller slike. Struden har form som en slags maske som bindes og hektes i nakken, og når det nederste stykke løftes opp og dekker hele nesen, struder det ut over leppene. 
Struden har beskyttet fanøkvinnenes teint mot vind, sand, regn og sterk sol, og ble som regel altid brukt under arbeide i marken. Den var i aktiv bruk helt opp til de første årtier av 1900-tallet men anvendes i dag kun ved særlige anledninger.
Hamophthiriidae

Utseende

En middelsstor (lengde 1,7-2,5 mm), gulaktig, flat lus, nokså avlang med korte bein. Hodet er kraftig sklerotisert (hardt) foran. Antennene består av tre ledd, det innerste av disse er kraftig oppsvulmet og har en krok ytterst. Hodet har flere skarpe pigger.

Liv og utvikling

Den eneste kjente arten lever bare på den lille pattedyr-ordenen skjermflygere.

Utbredelse

Lusenes utbredelse følger vertsdyrene, og følgelig forekommer denne familien bare i et område av Sørøst-Asia der skjermflygerne lever, med hovedvekt på Filippinene, Malaysia og Borneo.
Cauarana

Utseende

En middelsstor, lang og slank, brunsvart trebukk med sterkt forkortede dekkvinger. Antennene er tynne og rundt en tredjedel så lange som kroppen. Pronotum er avrundet firkantet, dekkvingene redusert til korte, rundede skjell som ikke dekker bakkroppen eller de røykfargede flygevingene. Beina er middels lange og tynne.

Levevis

Disse billene har larver i hardt, dødt trevirke. De voksne billene tar trolig ikke næring til seg. De er livlige insekter som flyr godt.

Ubredelse

Arten er utbredt i Brasil.
Skjevdeling

Skjevdeling er et juridisk uttrykk som omtales i ekteskapslovens § 59.
Når et ekteskap med felleseie opphører ved separasjon eller skilsmisse, skal ektefellene som hovedregel dele det de eier likt. Et viktig unntak fra dette utgangspunktet følger av ekteskapslovens § 59 om skjevdeling. Regelen innebærer at verdien av formue som klart kan føres tilbake til midler som en ektefelle hadde da ekteskapet ble inngått eller senere har ervervet ved arv, eller ved gave fra andre enn ektefellen, kan kreves holdt utenfor delingen.
Sigvard

Etymologi

Sigvard er en moderne form av norrøne Sigvarðr, gammelsvenske Sighvardh og gammeldanske Sighwarth. Navnet har opprinnelse i navneleddene sigr, «seier», og vǫrðr, «vakt».
Paratrachys

Utseende

Små, korte og brede praktbiller, gjerne svarte på farge. Slekten ligner overflatisk på slekten Trachys (Agrilinae) mne skiller seg fra denne blant annet ved at pannen ikke er tydelig innsunket i midten. Oversiden er fint hårete.

Levevis

De voksne billene besøker gjerne blomster.

Utbredelse

Slekten er utbredt i Asia og Australia.
Russepollen

Russepollen er en fjord på Magerøya i Nordkapp kommune i Finnmark. Den ligger like øst for Gjesvær. Fjorden har innløp mellom Bukkholmen i vest og Lysøynæringen i øst og strekker seg 2,5 kilometer sørover til enden av fjorden. I tillegg til Bukkholmen grenser fjorden til Melkøya og Store Nordøya på vestsida.
Russepollen er 35 meter på det dypeste, om lag midtfjords.
Det er ingen bosetninger ved fjorden.
Karun 1-demningen

Karun 1-demningen, også kalt Shahid Abbaspour-demningen, er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 1976, men ble liggende i krigssonen for krigen mellom Iran og Irak fra 1980. Installert vannkrafteffekt er 2 000 MW, fordelt på 8 turbiner. Bruttoeffekten er 2 100 MW.
Demningen er en 200 meter høy og 380 m lang betong-buedam.  . Demningen har et volum på 1,23 millioner m³, mens vassdraget kan romme 2,9 milliarder m³ vann.
Synkronsvømming under Panamerikanske leker 2003

Synkronsvømming under Panamerikanske leker 2003. Synkronsvømming var en av flere sporter under de fjortende Panamerikanske leker som ble arrangert i Santo Domingo i Den dominikanske republikk i periode 1. til 17. august 2003. Det var ellevte gangen som synkronsvømming var med i de Panamerikanske leker. Det var to øvelser for damer, duett og lagkonkurranse. USA ble beste nasjon, de vant begge gullmedaljene.
Attacus wardi

Utseende

En meget stor (vingespenn ca. 170 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Tross sin betydelige størrelse er den den minste arten i slekten Attacus. Arten er lyst rødlige brun, forvingene er noe mindre sigdformede enn hos de større Attacus-artene.

Levevis

Arten lever i monsun-regnskog ved kysten. Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever i et lite område i det nordlige Australia.
Mortenhals

Mortenhals er ei bygd og poststed på østsida av Malangen i Balsfjord kommune i Troms. Her var det tidligere lokalbåtanløp, og det har vært drevet landhandel på stedet av familien Kristoffersen siden 1880-tallet. Fv286 går gjennom bygda. På Mortenhals ligger Malangen kirke fra 1853.
Serinakaker

Serinakaker er en form for bakst, som er kjent i Norge som en type julekake. 
Kaken er sirkelformet, og stekes på plate i stekeovn. Kaken kan ligne på en kjeks, og pyntes gjerne med mandler før den stekes.
Serinakaker ble alminnelig utbredt som en del av norsk juletradisjon da de populære kokebokforfatterne Hanna Winsnes og Henriette Schønberg Erken på slutten av 1800-tallet utga kokebøker med blant annet oppskrift på denne kakesorten.